b'\n_START_ARTICLE_\nJacob Zeilin\n_START_SECTION_\n\xc5\xbdivljenjepis\n_START_PARAGRAPH_\n1. oktobra 1831 je vstopil v Korpus mornari\xc5\xa1ke pehote Zdru\xc5\xbeenih dr\xc5\xbeav Amerike kot poro\xc4\x8dnik. Ko je kon\xc4\x8dal osnovno urjenje marinskih \xc4\x8dastnikov v Washingtonu, D.C., je bil najprej preme\xc5\xa1\xc4\x8den v marinsko voja\xc5\xa1nico Filadelfija in nato v Gosport (Portsmouth, Virginija)._NEWLINE_Marca 1832 je pri\xc5\xa1el na krov USS Erie; nato je bil preme\xc5\xa1\xc4\x8den v Charlestown (Boston, Massachusetts). Avgusta 1834 se je vrnil na USS Erie, kjer je ostal ve\xc4\x8d kot tri leta._NEWLINE_Septembra 1837 se je vrnil v Charlestown (Massachusetts) in nato v New York, kjer je ostal do aprila 1841. Februarja 1842 je bil preme\xc5\xa1\xc4\x8den na USS Columbus, kjer je pre\xc5\xbeivel nekaj mesecev v Braziliji. Od 1842 do 1845 je slu\xc5\xbeil na vzhodni obali, nakar je bil prestavljen na fregato USS Congress Pacifi\xc5\xa1kega eskadrona._NEWLINE_Avgusta 1846 je sodeloval pri zavzetju Sante Barbare in San Pedra v Kaliforniji in nato v prvem zavzetju Los Angelesa. Kot poveljnik eskadrona je nato ponovno zavzel San Pedro._NEWLINE_Decembra 1846 je sodeloval pri razbitju obleganja San Bernardo Ran\xc4\x8da._NEWLINE_Januarja 1847 je zmagal v bitki za Gabriel._NEWLINE_28. januarja 1847 je postal voja\xc5\xa1ki poveljnik San Diega. V naslednjih mesecih je kot flotni marinski \xc4\x8dastnik sodeloval pri zavzetju delov ju\xc5\xbene Kalifornije in zahodne obale Mehike._NEWLINE_Po koncu ameri\xc5\xa1ko-mehi\xc5\xa1ke vojne je od\xc5\xa1el v Norfolk (Virginija), nakar je od\xc5\xa1el v New York. Tu je ostal do junija 1852, ko je postal flotni marinski \xc4\x8dastnik komodorja Perrya pri ekspediciji na Japonsko. 14. julija 1853 je kot drugi \xc4\x8dlan ekspedicije stopil na japonska tla in tako sodeloval pri odpiranju Japonske zahodnemu svetu._NEWLINE_Po vrnitvi z Japonske je bil ponovno nastanjen v Norfolku, nakar je bil imenovan za poveljnika marinske voja\xc5\xa1nice Washington, D.C. Potem je do 1859 slu\xc5\xbeil na fregati USS Wabash._NEWLINE_Na za\xc4\x8detku ameri\xc5\xa1ke dr\xc5\xbeavljanske vojne je bil na garnizijski slu\xc5\xbebi sprva v Filadelfiji, nato pa v Washingtonu, D.C. Julija 1861 je bil ranjen v bitki za Bull Run._NEWLINE_1863 je postal poveljnik marinskega bataljona, ki je imel nalogo zavzeti Charleston (Ju\xc5\xbena Karolina), toda zaradi bolezni je od\xc5\xa1el v Portsmouth (New Hampshire)._NEWLINE_Po vojni je uspe\xc5\xa1no branil korpus pred nara\xc5\xa1\xc4\x8dajo\xc4\x8dimi kritikami. 1868 je odobril nov simbol korpusa -\xc2\xa0\xc2\xbbOrel, globus in sidro.\xc2\xab_NEWLINE_Upokojil se je 1. novembra 1876 in umrl 18. novembra 1880 v Washingtonu, D.C. Pokopan je v Laurel Hill Cemetery (Filadelfija, Pensilvanija)._NEWLINE_1920 so v njegovo \xc4\x8dast poimenovali ru\xc5\xa1ilec USS Zeilin in leta 1941 \xc5\xa1e transportno ladjo USS Zeilin.'